«МэзгъэфIэнхэм я лъэмакъ»
«МэзгъэфIэнхэм я лъэмакъ» («March for Parks») зыфIаща гуфIэгъуэ Iуэхугъуэхэр США-м 1990 гъэ лъандэрэ щызэхашэ. Иджы ахэр ЩIы Хъурейм тет къэралхэм ящыщу 200-м щIигъум, мэлыжьыхьым и 19-м къыщыщIэдзауэ и 26 пщIондэ, щрагъэкIуэкI.
Ди къэралым «МэзгъэфIэнхэм я лъэмакъыр» зэдагъэлъапIэ ЩIыуэпсым хэхауэ яхъумэ и щIыпIэхэм я IэщIагъэлIхэм, дыкъэзыухъуреихь дунейм кIэлъыплъыныгъэхэр щезыгъэкIуэкI IуэхущIапIэм, ЩIыпIэ пхыдзахэмрэ абыхэм щыпсэу псэущхьэхэр хъумэнымкIэ центрым, зэрыщыту къатщтэмэ, жылагъуэм.
УФ-м «ЩIыуэпсым хэхауэ яхъумэ и щIыпIэу» 100-м щIигъу итщ. Абыхэм я Iыхьэ щанэр, ЮНЕСКО-м къызэрыщалъытамкIэ, щIыуэпсым и биологие хъумалъэ нэхъ бейхэм ящыщщ.
Зи гугъу тщIы махуэ хэIэтыкIахэм къриубыдэу, мэзгъэфIэнхэмрэ паркхэмрэ цIыхухэр щызэхуашэс, жыгыщIэхэр щагъэтIыс, кIэрыхубжьэрыхухэр щызэхуахьэс, псынащхьэхэр щагъэкъабзэ, пресс-конференцхэр къыщызэрагъэ-пэщ. А Iуэхугъуэхэм я мыхьэнэр зыхуэкIуэжыр зыщ: властыр, цIыхубэ хъыбарегъащIэ IэнатIэхэр, хьэрычэтыщIэхэр, ЩIым цIыхуу тетыр «ЩIыуэпсым хэхауэ яхъумэ и щIыпIэхэм» гулъытэ хэIэтыкIа зэрыхуэщIыпхъэм, дыкъэзыухъуреихь дунейм зэрыхуэсакъыпхъэм къыхуеджэнырщ, щIэгъэгупсысынырщ, щIыпIэ пхы-дзахэр зи хэщIапIэ хьэкIэкхъуэкIэхэр, къэкIыгъэхэр щытыкIэ гугъум зэриувам жылагъуэр щыгъуазэ щIынырщ, къытщIэхъуэ щIэблэр щIыуэпсыр хъумэным хуэущиинырщ.
ХЬЭТЫКЪУЭ ЩауапцIэ.
